钦定古今图书集成/历象汇编/历法典/第059卷 > 交食历指一
## 钦定古今图书集成/历象汇编/历法典/第059卷 > 交食历指一

或问：“日月薄蚀，是灾变乎﹖，非灾变乎﹖？若言是者，则躔
度有常，上下百千万年如视掌耳，岂人世之吉凶亦
可以筹算穷也？若言否者，则古圣贤戒惧修省，又复
何说？”曰：“灾与变不同，灾与灾，变与变又各不同。如水
旱虫蝗之属，伤害民物者，灾也。日月薄蚀，无患害可
指。然以理揆之，日为万光之原，是生暄燠；月为夜光
之首，是生湿润大圜之中”，惟是二曜相资相济，以生
万有。若能施之体受其蔽亏，即所施之物成其阙陷
矣。况一朔一望，两光盛长，受损之势将愈甚焉。是谓
无形之灾，不可谓非灾也。夫晕珥彗孛之属，非凡所
有者，异也。交食虽躔度有常，推步可致，然光明下济，
忽焉掩抑。如月食入景深者，乃至倍于月体，日食既
者乃至昼晦星见。嘻！其甚矣。是则常中之变，不可谓
非变也。既属灾变，即宜视为谴告，侧身修省，是以有
修德正事之训，有无敢驰驱之戒，兢业日慎，犹惧不
塈矣。曰：“既称灾变，凡厥事应，可豫占乎？可豫备乎？”曰：
从古历家不言事应。言事应者，天文也。天文之学，牵
合傅会，傥过信其说，非惟无益，害乃滋大。欲辨真伪，
总之能言其所以然者近是。如日月薄蚀，宜论其时、
论其地。论时则正照者灾深，论地则食少者灾减。然
月食天下皆同，宜专计时；日食九服各异，宜并记地
矣。迨于五纬恒星，其与二曜各有顺逆乖违之性，亢
害承制之理，方隅冲合之势。为其术者一一持之，有
故然以为必然不爽，终不可得也。惟豫备一法，则所
谓灾害者，不过水旱虫蝗、疾疠兵戎数事而已。诚以
钦若昭事之衷，修勤恤顾畏之实，过求夙戒时至而
救之者裕如，则所谓天不能使之灾，又何必征休咎
于梓、裨，问祲祥于京、翼乎﹖？然则星历之家概求精密，
尤勤于交食者何也？曰：太阴去人最近，饶“有视差。凡
人目所见，人器所测，则视度而已。其实行度分，非人
可见，非器可测。必以食甚时知为定望，与日正相对，
从是知其实度，从是知其本行”，自馀行度渐可推算
也。又因月食知地景为角体之形，月体过之，其距地
同，而入景之浅深不同，可推日在其本，天行与地为
不同心也。又因日食推月距地，时时不等，知其有本
轮、有次轮也。又兼以日月食推日月体之大小及日
月距地之远近也。别有度地之学，因月食可推地在
天之最中，其四周皆以天为上，人则环居地面也。又
因月食知地景为圆体，而居东者渐远渐后见食即
非月食，以地为先后，特因各所见之时刻为先后也。
因以推地为圆体，而水附于地，合为一球也。又以月
食与子午线相距远近，知诸方之地经度也。若泯薄
蚀于二曜，即造历者虽神明默成，无所措其意矣。是
则交食者，密术之所繇生，故作者述者咸于此尽心
焉。今撰《历指》，有《合论》，有分论。月食术稍简，以附《合论》
之末。日食颇繁，釐为别卷，诸立成表，以类从焉。

界说

凡物体能隔他物之象，使不至目，则为“暗体。”若以体
之一面受光，而光复透射出于彼面，则为“彻体。”〈如玻璃水
晶是也〉

目所司存，惟光惟色，而色又随光发见，故解“彻体”，必
以通光，解“暗体”必以其能隔他象。如月掩日而日全
食，昼为之晦，恒星皆见。尔时太阳在外，体质明显，又
坚密无比，光力甚厚，乃为月体所隔，不能映见微光
可证。月乃全非彻体，而全为暗体。其彻体有二：通明
之极，全无隔碍者为甚彻；虽则透光，而微杂昏蒙者，
为“次彻。”

光在本体为原光，其出而显他物之象为照光。日有
原光，地与月皆借之为光者，照光也。谓显他物之象
者，因他物之势随施随受，有原先后，无时先后也。非
如寒热燥湿之类，渐及于物，力尽而止。

《原光》以直径发照为最光，因而旁及者为次光。日光
正照以直线至于物体，则为最光。有物隔之，旁周映
射，则生次光。如云之上，日体所照，最光也。云之下，不
复见日，而犹有光，是次光也。

满光者，原光之全体所发；少光者，原光之半体所发
也。日未全出地，平上所生光为少光，全昇在上，则生
满光。日未全食时，则存少光。既以复圆，即得满光景之四周有最光绕之，即景为次光。以景为明者，误
也；以影为暗者，亦误也。称景为明暗之中，庶几近之。
盖全无光，乃为暗。今至夜子初，人在地景至深之中，
去最光极远，而近日之物尚能别识，即见景中犹存
微光，不失为“次光”也。

最光所不及为“初景”，次光所不及，则为“次景。”景与光
并行，光渐微，景渐厚，故“次景”与“最光”相反。若初景，即
次光也。

最光全不及之处，则为“满景。”若受正照之微光，即为